Source: http://www.kalvaria.sk/sviatosti.html
Timestamp: 2019-03-20 05:51:26+00:00
Document Index: 17260044

Matched Legal Cases: ['§ 1', '§ 2', '§ 1', '§ 2', '§ 1', '§ 2']

Krst dieťaťa do siedmeho roku veku. Minimálne požiadavky pre možnosť pokrstenia dieťaťa do siedmich rokov veku sú vybraté z cirkevného zákonníka "Kódex kánonického práva", platného v celej Cirkvi.
Krst dieťaťa do siedmeho roku veku. Minimálne požiadavky pre možnosť pokrstenia dieťaťa do siedmich rokov veku sú vybraté z cirkevného zákonníka "Kódex kánonického práva", platného v celej Cirkvi. Kán. 867 - § 1. Rodičia sú povinní postarať sa, aby deti boli pokrstené v prvých týždňoch; čím skôr po narodení, ba ešte predtým sa majú obrátiť na farára, aby požiadali o sviatosť pre dieťa a aby sa na ňu náležite pripravili. § 2. Ak sa dieťa nachádza v nebezpečenstve smrti, má sa bezodkladne pokrstiť.
Kán. 868 - § 1. Aby sa dieťa dovolene pokrstilo, sa vyžaduje: 1. aby rodičia, aspoň jeden z nich alebo kto ich zákonne zastupuje, súhlasili; 2. aby bola opodstatnená nádej, že bude vychovávané v katolíckom náboženstve; ak taká nádej úplne chýba, má sa krst podľa predpisov partikulárneho práva odložiť, pričom sa rodičom vysvetlí dôvod. § 2. Dieťa katolíckych, ba aj nekatolíckych rodičov sa v nebezpečenstve smrti dovolene krstí aj proti vôli rodičov.
Kán. 872 - Krstencovi sa podľa možnosti má dať krstný rodič, ktorého úlohou je dospelému krstencovi pomáhať pri uvedení do kresťanského života a dieťa, ktoré má byť pokrstené, spolu s rodičmi priniesť na krst a takisto sa usilovať, aby pokrstený viedol kresťanský život, primeraný krstu, a aby verne plnil povinnosti, ktoré s ním súvisia. Kán. 873 - Za krstného rodiča sa má brať iba jeden krstný otec alebo iba jedna krstná matka, alebo jeden krstný otec a jedna krstná matka. Kán. 874 - § 1.Aby niekto bol pripustený na prijatie úlohy krstného rodiča, je potrebné: 1. aby ho určil sám krstenec alebo jeho rodičia, alebo ich zástupca, alebo ak títo chýbajú, farár alebo vysluhovateľ, a aby bol schopný a mal úmysel plniť túto úlohu; 2. aby zavŕšil šestnásty rok života, ak diecézny biskup nestanovil iný vek, alebo ak sa farár alebo vysluhovateľ domnievajú, že z oprávneného dôvodu treba pripustiť výnimku; 3. aby bol katolík, pobirmovaný, a ktorý už prijal najsvätejšiu Eucharistiu, a viedol život primeraný viere a úlohe, ktorú má prijať; 4. aby nebol postihnutý nijakým kánonickým trestom, zákonne uloženým alebo vyhláseným; 5. aby nebol otcom alebo matkou krstenca. § 2. Pokrstený, ktorý patrí do nekatolíckej ekleziálnej spoločnosti, sa má pripustiť jedine spolu s katolíckym krstným rodičom, a to iba ako svedok krstu.
Deň slávenia
Miesto slávenia
V našej farnosti:
rodičia nech požiadajú o krst pre svoje dieťa vo farskej kancelárii najmenej dva týždne vopred.
predkrstná príprava sa koná väčšinou v piatok o 19.00 hod. na farskom úrade
ku krstu je potrebné zabezpečiť bielu krstnú košieľku a krstnú sviecu. (zakúpiť si ich môžete v predajni Spolku sv. Vojtecha na Kolárskej ul., alebo v iných predajniach s devocionáliami)
P. S.: Rodičia! Prijmite naše povzbudenie a vyberajte pre svoje deti mená, ktoré nie sú cudzie kresťanskému duchu a tradícii. (Kán. 855 - Rodičia, krstní rodičia a farár majú dbať na to, aby sa nedávalo meno cudzie kresťanskému zmýšľaniu.) Je nám ľúto, keď počujeme, ako rodičia podliehajú módnym trendom a dávajú svojim deťom mená, ktoré už o niekoľko málo rokov pre ne nebudú nič znamenať. Nepodceňujme úlohu, ktorú v našom živote má krstné meno.
Eucharistia, lebo je vzdávaním vďaky Bohu. Slovo eucharistó znamená po gréckyďakujem (Lk 22,19;l Kor 11,14), podstatné meno eucharistia - ďakovanie. Pripomína nám židovské vďakyvzdávanie, ktorým si hlavne pri jedle pripomínali Božie diela: stvorenie, vykúpenie a posvätenie.
lebo ide o večeru, ktorú Pán slávil so svojimi učeníkmi v predvečer svojho umučenia. Chápe sa tiež ako anticipácia "Baránkovej svadobnej hostiny" v nebeskom Jeruzaleme.
pretože tento obrad, ktorý bol pri židovskom stolovaní obvyklý, použil aj Ježiš, keď pri Poslednej večeri požehnal a dával chlieb.Podľa toho ho učeníci spoznali aj po jeho zmŕtvychvstaní.Lámaním chleba nazývali svoje eucharistické zhromaždenia aj prví kresťania.Tým naznačovali, že všetci, ktorí jedia tento lámaný Kristov chlieb, dostávajú sa s ním do spoločenstva a tvoria s ním jedno telo.
Eucharistické zhromaždenie (po gr. synaxis), lebo Eucharistia sa slávila v zhromaždení veriacich, ktoré je viditeľným prejavom Cirkvi.
Pamiatka Pánovho umučenia a zmŕtvychvstania.
Svätá obeta, lebo sprítomňuje jedinú obetu Krista Spasiteľa a zahŕňa aj obetu Cirkvi; alebo tiež obeta svätej omše, "obeta chvály" (Hebr 13,15-16), duchovná obeta, čistá a svätá obeta, pretože završuje a presahuje všetky obety Starého zákona.
Svätá a Božská liturgia, pretože celá cirkevná liturgia má svoj stred a najpresnejšie vyjadrenie v slávení tejto sviatosti. V rovnakom zmysle sa nazýva aj slávením svätých tajomstiev.
Najsvätejšia sviatosť, lebo je sviatosťou všetkých sviatostí. Takto sa označujú aj eucharistické spôsoby uchovávané vo svätostánku.
Sväté prijímanie po latinsky communio - spoločenstvo, pretože touto sviatosťou sa pripájame ku Kristovi, ktorý nás robí účastnými svojho Tela a Krvi, aby sme tak vytvorili jedno telo;
Anjelský chlieb, chlieb z neba, liek nesmrteľnosti,viatikum (pokrm na cestu do večnosti) atď.
Svätá omša, po latinsky Sancta Missa (sväté rozoslanie) pretože liturgia, v ktorej sa uskutočňuje tajomstvo spásy, sa končí rozposlaním veriacich (missio), aby plnili Božiu vôľu vo svojom každodennom živote.
Vzdávanie vďaky Samotný výraz eucharistia znamená ďakovanie. Na začiatku eucharistickej modlitby vyzýva kňaz ku vzdávaniu vďaky slovami: vzdávajme vďaky Pánovi, Bohu nášmu! A potom si spomína na všetky veci, ktoré Boh pre nás ľudí urobil a vzdáva mu za ne vďaku. Vzdávať vďaky Bohu je dôstojné a správne, dobré a spásonostné pre všetkých, ktorí sa schádzajú na eucharistickom zhromaždení.
Reálna prítomnosť Krista v eucharistii V Najsvätejšej sviatosti Eucharistie je obsiahnuté "opravdivo, skutočne a podstatne" telo a krv spolu s dušou a božstvom nášho Pána Ježiša Krista, a teda celý Kristus, Boh a človek. Kristus je prítomný v eucharistii a to v každej jednotlivej hostii, ako aj v častiach a to vždy celý. Rovnako je celý Kristus prítomný pod spôsobom vína. Táto prítomnosť celého Krista v každej čiastočke Eucharistie je prejavom jeho božskej všadeprítomnosti. Jedná sa o prítomnosť vzkrieseného, živého a osláveného Krista a nie jeho mŕtveho tela.
2. Transsubstanciácia
Konsekráciou chleba a vína sa uskutočňuje premena celej podstaty chleba na podstatu tela Krista, nášho Pána, a celej podstaty vína na podstatu jeho krvi. Túto premenu svätá katolícka Cirkev primerane a vhodne nazýva transsubstanciácia (prepodstatnenie – zmena podstaty veci). Transsubstanciácia vyjadruje, že Kristus nevchádza do existujúceho chleba (ako hovoril Luther), ale že on na oltári v momente premenenia nahrádza chlieb svojim vlastným telom. Teda z pôvodného chleba už nezostáva nič. To, čo prijímame vo sv. prijímaní, teda nie je to, čo sme priniesli v obetných daroch na oltár. Kristovo telo vo chvíli premenenia berie na seba vonkajšiu podobu (spôsob) chleba. A tak musíme vyznať, že eucharistia je Chlieb z neba a ním je Kristus. Matériou sviatosti je chlieb (pšeničná múka a voda bez akýchkoľvek iných prísad) v západnom obrade nekvasený, vo východnom kvasený a víno z plodu viniča, bez akýchkoľvek prídavkov cukru či konzervačných látok. Platnou matériou je aj hroznový mušt (nealkoholický) bez akýchkoľvek pridaných látok. Počas slávenia sa do vína pridáva kvapka vody. Formou sviatosti sú slová premenenia "vezmite a jedzte z neho všetci, toto je moje telo, ktoré sa obetuje za vás" ... "Vezmite a pite z neho všetci, toto je kalich mojej krvi, ktorá sa vylieva za vás i za všetkých na odpustenie hriechov. Toto robte na moju pamiatku." Vysluhovateľom sviatosti je iba kňaz (presbyter alebo biskup). Iba tam existuje sviatosť eucharistie, kde existuje sviatosť kňazstva. Všeobecné kňazstvo veriacich nemá moc konsekrovať eucharistiu.
Moment premenenia
Chlieb sa premieňa na Kristovo telo pri slovách premenenia, konkrétne na slovo: "toto je moje telo". Víno sa premieňa na Kristovu krv pri slovách premenenia, konkrétne na slovo: "toto je kalich mojej krvi"
Sv. prijímanie Vezmite a jedzte z neho všetci! Baránkova svadobná hostina. Ovocie sv. prijímania: prehlbuje naše zjednotenie s Kristom; odlučuje nás od hriechu (Kristova krv sa vylieva na odpustenie hriechov – "tvojej krvi stačí kvapka jediná, aby všehomíra zmyla sa vina") – zotiera všedné hriechy a chráni pred budúcimi smrteľnými hriechmi; utvára Cirkev; spája všetkých veriacich s Kristom, a tak z nich vytvára jedno telo; zaväzuje voči chudobným - kresťania prinášali svoje dary pre chudobných v rámci obetných darov. Po slávení eucharistie sa v rámci hodov agapé delili o svoje jedlo; zjednocuje kresťanov – spravidla len tí kresťania, ktorí sú v spoločenstve s katolíckou cirkvou majú možnosť prijímať eucharistiu.
3. Uschovávanie eucharistie – kult Oltárnej sviatosti
Konsekrované hostie, ktoré neboli pri podané v rámci sv. omše sa uschovávajú vo zvláštnej pozlátenej nádobke, ktorá sa nazýva cibórium. Cibórium s hostiami je uložené v bohostánku. Hostie sa uchovávajú z dvojakého dôvodu:
- aby boli k dispozícii na prijímanie mimo sv. omše (ak sa nekoná v ten deň), alebo pre chorých, ktorým sa prináša do domu.
- na poklonu. Je vhodné, aby sa veriaci modlili v kostole, v ktorom je prítomný Pán Ježiš v eucharistii. Pri rozličných pobožnostiach sa Oltárna sviatosť vystavuje na poklonu na oltár v zvláštnej schránke, ktorá sa nazýva monštrancia. Úcta k Pánovi Ježišovi v eucharistii sa vzdáva aj tým, že si pred ním pokľakneme (napríklad pri príchode do kostola si pokľakneme smerom k bohostánku, taktiež vždy, keď prechádzame okolo vystavenej Oltárnej sviatosti, prípadne okolo bohostánku). Zvláštnou formou úcty k eucharistii je uctievanie Ježišovho Božského Srdca. Obzvlášť rozšírené sú pobožnosti na prvý piatok v mesiaci. Dokedy pretrváva prítomnosť Krista v eucharistii Pán Ježiš je prítomný v eucharistii od momentu premenenia až dovtedy, kým pretrváva spôsob chleba a vína. Jeho prítomnosť teda zaniká vtedy, keď sa napríklad hostia, alebo zvyšné kvapky eucharistickej krvi rozpustia vo vode. Táto telesná eucharistická prítomnosť zaniká tiež krátko po jeho požití vo sv. prijímaní.
Obety starého zákona Ľudia od vekov prinášali na znak vďaky a úcty Bohu rozličné obety. Väčšinou obetovali najvzácnejší podiel (prvotiny) z úrody či zo svojho stáda. Obeta sa prináša na zvláštnom zasvätenom mieste, ktoré sa nazýva oltár. V Starom zákone boli prinášané obety nazývané krvavé a nekrvavé. Krvavé boli tie, pri ktorých sa obetovalo obetné zviera (baránok, kozľa, hrdlička, holub...). Nekrvavé boli obety z úrody zeme (obilie, olej...).
Kristova novozákonná obeta na kríži Kristus sa obetoval raz navždy na kríži. Táto obeta sa viac neopakuje. Je úplná a dostatočná na odčinenie hriechov celého sveta a zmierenie ľudstva s Bohom. Kristus sa tak stal jediným kňazom Nového zákona.
Sprítomnenie obety kríža Eucharistia sprítomňuje, teda robí prítomnou Kristovu obetu kríža. Kristova obeta a obeta eucharistie sú jedna a tá istá obeta. Kristova obeta je sprítomnená vo chvíli, keď sa sviatostne oddeľuje telo od krvi, teda v momente druhej konsekrácie (víno na Kristovu krv).
Úmysel sv. omše – intencia Svätá omša môže byť obetovaná na nejaký konkrétny úmysel, napr. za uzdravenie, obrátenie alebo spásu pre zosnulých a pod. Sv. Augustín hovorí: "Toto telo pochovajte hocikde. Nech vás starosť oň netrápi. Len o to vás prosím, aby ste na mňa pamätali pri Pánovom oltári, kdekoľvek budete."
Úmysly sv. omší v riadnych termínoch, keď sa konajú sv. omše v našom farskom kostole sa zapisujú v nasledovných termínoch:
- po 15. 12. – na mesiac január, február a marec
- po 15. 3. – na mesiac apríl, máj a jún
- po 15. 6. – na mesiac júl, august a september
- po 15. 9. - na mesiac október, november a december Zapisovanie sa uskutočňuje iba po sv. omšiach v sakristii, alebo na farskom úrade. Mimoriadne termíny sv. omší (pohrebné, výročné, ďakovné a pod.) a s nimi spojené úmysly je potrebné dohodnúť s kňazom na farskom úrade, alebo v kostole po sv. omši.
5. Prvé sv. prijímanie
Prvé sv. prijímanie detí
Deti pristupujú k prvému sv. prijímaniu v treťom ročníku ZŠ, keďže v tomto ročníku prebieha aj príprava k tejto sviatosti v rámci vyučovania náboženstva na školách. Aby dieťa mohlo pristúpiť k prvému sv. prijímaniu v našej farnosti je potrebné splniť nasledujúce požiadavky:
- musí byť pokrstené – o krste treba predložiť doklad – svedectvo o krste –, ktorý vystavuje farský úrad v mieste, kde bolo dieťa pokrstené
- vyplniť prihlášku – evidenčný list, ktorý rodičia dostanú na farskom úrade. Deti základných škôl v našej farnosti dostávajú prihlášky cez svojich katechétov.
- absolvovať prípravu v rámci vyučovania náboženstva. Taktiež sa vyžaduje, aby dieťa navštevovalo hodiny náboženstva od začiatku školskej výchovy.
- zúčastňovalo sa slávenia nedeľných bohoslužieb so svojimi rodičmi Ostatné informácie, ktoré sa týkajú dátumu, praktickej prípravy a priebehu samotnej slávnosti sa rodičia dozvedia na spoločnom stretnutí v rámci prípravy na prvé sv. prijímanie detí.
Prvé sv. prijímanie dospelých
Dospelí sa pripravujú k prvému sv. prijímaniu v rámci prípravy dospelých ku sviatostiam, ako je to uvedené v časti - krst dospelých. Pokiaľ chcú absolvovať prípravu v inom časovom rozmedzí, ako je uvedené vyššie, je potrebné dohodnúť časový harmonogram prípravy s kňazom na farskom úrade. K pristúpeniu k prvému sv. prijímaniu sa vyžaduje: - predložiť svedectvo o krste, ktorý vystaví farský úrad, kde bol žiadateľ pokrstený - absolvovanie prípravy - účasť na slávení nedeľných bohoslužieb
V našej farnosti spovedáme pravidelne pred každou večernou sv. omšou a na požiadanie aj po rannej sv. omši (keďže pred rannou sv. omšou majú kňazi spoločnú rannú chórovú modlitbu). So žiadosťou o generálnu sv. spoveď, alebo o duchovný rozhovor počas sv. spovede sa obracajte na kňaza s časovým odstupom, aby mal dostatok času na vás a vy príležitosť na vypočutie. (Zdroj: KKC)
Príprava na prijatie sv. birmovanie trvá počas jedného roka v menších skupinkách na farskom úrade. Jej začiatok je vopred oznámený prostredníctvom farských oznamov. V našej farnosti sa koná príprava cca. každé 2-3 roky.
"Manželskú zmluvu, ktorou muž a žena vytvárajú medzi sebou celoživotné spoločenstvo, zamerané svojou prirodzenou povahou na dobro manželov a na plodenie a výchovu detí, povýšil Kristus Pán medzi pokrstenými na hodnosť sviatosti."(KKC 1601) Apoštol Pavol hovorí: "Muži, milujte svoje manželky, ako aj Kristus miluje Cirkev a seba samého vydal za ňu, aby ju posvätil."(Ef 5, 25-26) A hneď dodáva: "Preto muž zanechá otca i matku a pripúta sa k svojej manželke a budú dvaja v jednom tele. Toto tajomstvo je veľké; ja hovorím o Kristovi a Cirkvi."(Ef 5, 31-32)
Čo je to sviatosť manželstva?
Sviatosť manželstva je zmluva, ktorou muž a žena vytvárajú medzi sebou celoživotné spoločenstvo, zamerané svojou prirodzenou povahou na dobro manželov, na plodenie a výchovu detí. Je to sviatosť, v ktorej dve osoby opačného pohlavia, spôsobilé pre manželstvo, vstupujú slobodne do nerozlučiteľného zväzku za účelom plodenia a výchovy potomstva a vzájomného posvätenia. Dostávajú tiež milosť na plnenie povinností tohto stavu. Manželstvo má božský pôvod. Neustanovil ho človek, ale Boh. Potvrdil ho Ježiš vo viacerých svojich výrokoch a svojou účasťou na svadbe v Káne Galilejskej. Predstupňom sviatosti manželstva po spoznávaní a chodení partnerov je snúbenectvo. Je to zvláštny stav spoznávania sa navzájom a spoznávania rodinného zázemia svojho partnera. Zasnúbenie je obdobie intenzívnej prípravy a spoznávania, učenie chápať sa navzájom, počúvať, prijať jeden druhého. Výber partnera nie je náhoda ani osud. Sviatosť manželstva je jediná sviatosť, ktorú si vysluhujú samotní snúbenci. Vonkajším znakom, teda matériou, sviatosti manželstva je manželská zmluva (sľub). Manželský súhlas musí byť daný slobodne. To znamená, že nikto nemôže byť do manželstva nútený. Kto by pod tlakom prijal túto sviatosť, prijal by ju neplatne. Byť slobodným pritom znamená nepodliehať žiadnemu núteniu a nemať prekážky zo strany prirodzeného alebo cirkevného práva.
Ako postupovať pri uzatváraní sviatosti manželstva...
O svojom úmysle uzavrieť sviatosť manželstva nás príďte informovať čím skôr, najneskôr však tri mesiace pred sobášom. V mnohých prípadoch je totiž potrebné vybaviť viac vecí, čo si môže vyžadovať dlhší čas.Na farskom úrade si vyžiadajte Žiadosť o uzavretie manželstva, ktorú je potrebné vypísať a zaniesť na Miestny úrad.
Vykonať si po dohode predmanželskú prípravu. Je to 5 stretnutí na dôležité témy týkajúce sa manželstva.
Čo najskôr obaja spísať na matričnom úrade štátnu sobášnu zápisnicu. (Miestny úrad Staré Mesto, Vajanského nábr. 3, 814 21 Bratislava – úradné hodiny: Pondelok a streda: 8:00 – 17:00). K tomu budete potrebovať rodné listy a občianske preukazy.
V dohodnutom čase spísať cirkevnú zápisnicu na farskom úrade.
krstné listy obidvoch snúbencov (vyžiadať si ich môžete na farskom úrade v mieste, kde ste boli krstení). Krstné listy nesmú byť staršie ako pol roka.
v prípade, ak máte trvalé bydlisko v inej farnosti ako našej, je potrebné doniesť licenciu k sobášu, ktorú vám vydá farský úrad v mieste vášho trvalého bydliska (stačí licencia od jedného zo snúbencov)
štátnu sobášnu zápisnicu
údaje o vašich svedkoch (meno, priezvisko, adresa trvalého bydliska, rodné číslo, zamestnanie)
Účinky sviatosti kňazstva
Za nové kňazské a rehoľné povolania sa modlíme každý prvý štvrtok mesiaca počas adorácie Najsv. Sviatosti Oltárnej. Prosme Pána, aby aj z rodín našej farnosti vyšli noví robotníci v Pánovej vinici.
Pomazáva sa posväteným olejom na rukách a na čele. Hovorí sa pritom: "Skrze toto sväté pomazanie a pre svoje láskavé milosrdenstvo, nech ti Pán pomáha milosťou Ducha Svätého. Amen. A oslobodeného od hriechov nech ťa spasí a milostivo posilní. Amen." Táto sviatosť nie je poslednou sviatosťou v živote človeka. Poslednou sviatosťou má byť viatikum - eucharistia na prechod zo smrti do života k Otcovi.
V našej farnosti sa môžete obrátiť na hociktorého kňaza buď osobne, alebo telefonicky so žiadosťou o vyslúženie tejto sviatosti. Spoločné udeľovanie počas bohoslužby sa uskutočňuje raz v roku, a to spravidla pred vianočnými sviatkami.